**Ministru kabineta noteikumu ,,Grozījumi Ministru kabineta 2012.gada 21.februāra noteikumos Nr.134 „Personu apliecinošu dokumentu noteikumi” projekta sākotnējās ietekmes novērtējuma ziņojums (anotācija)**

|  |  |  |  |
| --- | --- | --- | --- |
| **Tiesību akta projekta anotācijas kopsavilkums** | | | |
| Mērķis, risinājums un projekta spēkā stāšanās laiks (500 zīmes bez atstarpēm) | | | Kopsavilkums nav aizpildāms saskaņā ar Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1 punktu. |
|  | | | |
| **I. Tiesību akta projekta izstrādes nepieciešamība** | | | |
| 1. | Pamatojums | Eiropas Parlamenta un Padomes regula (ES) 2017/1954 (2017.gada 25.oktobris), ar kuru groza Padomes Regulu (EK) Nr. 1030/2002 (turpmāk – Regula 1030/2002), ar ko nosaka vienotu uzturēšanās atļauju formu trešo valstu pilsoņiem (turpmāk - Regula 2017/1954) | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Personu apliecinošu dokumentu likuma 5.panta otrajā daļā noteiktajam, uzturēšanās atļauja ir trešās valsts pilsoņa personas apliecība, ko izsniedz saskaņā ar migrāciju regulējošiem tiesību aktiem, bet Personu apliecinošu dokumentu likuma 5.panta astotajā daļā noteikts, ka personas apliecību paraugus nosaka Ministru kabinets.  Pašreiz Ministru kabineta 2012.gada 21.februāra noteikumos Nr.134 „Personu apliecinošu dokumentu noteikumi” (turpmāk - Noteikumi) ir apstiprināts uzturēšanās atļaujas paraugs un Noteikumu 10.pielikumā ietverti šī parauga attēli (personas apliecības aversa un reversa attēls), kuri ir atbilstoši Regulas 1030/2002 pielikumā līdz šim spēkā esošajiem nosacījumiem.  Tā kā ar Regulu 1030/2002 ir noteikta vienota uzturēšanās atļauju forma trešo valstu pilsoņiem un vienotā uzturēšanās atļauju forma trešo valstu pilsoņiem ir ieviesta ar Noteikumiem, projektā paredzēts Noteikumus papildināt ar punktu, kurā ietverta atsauce uz Regulas 1030/2002 pielikumu.  Regulas 2017/1954 1.pantā noteikts, ka Regulas 1030/2002 pielikumā ietvertie priekšraksti tiek aizstāti ar jauniem nosacījumiem, kas ietverti Regulas 2017/1954 pielikumā. Savukārt, Regulas 2017/1954 2. un 3.pantā ir noteikts termiņš, kad dalībvalstīm jāsāk piemērot Regulas prasības, un norādīts, kādu laika periodu dalībvalstis vēl var izlietot iepriekšēja parauga uzturēšanās atļaujas. | |

|  |  |  |
| --- | --- | --- |
|  |  | Saskaņā ar Regulas 2017/1954 3.panta otrajā daļā noteikto, jaunie nosacījumi vienota parauga uzturēšanās atļaujām jāsāk piemērot vēlākais 15 mēnešus pēc tam, kad ir pieņemti papildu tehniskie priekšraksti, kas minēti Regulas 1030/2002 2.pantā. Ievērojot, ka Komisijas Īstenošanas lēmums C(2018) 7767 (2018. gada 30. novembris), ar ko nosaka tehniskās specifikācijas trešo valstu valstspiederīgo uzturēšanās atļauju vienotai formai un atceļ Lēmumu C(2002) 3069, tika pieņemts 2018.gada 30.novembrī, secināms, ka 15 mēnešu termiņš pagāja 2020.gada 28.februārī. Savukārt, tā kā Regulas 1030/2002 3.pantā noteikts, ka Regulas 1030/2002 2.pantā minētie priekšraksti ir klasificēta informācija un netiek publicēti, un, ievērojot Regulas 1030/2002 3.pantā noteikto šo priekšrakstu paziņošanas kārtību, Regulas 2017/1954 3.panta otrajā daļā noteikto 15 mēnešu periods rēķināms no brīža, kad no Eiropas Komisijas atbilstošās tehniskās specifikācijas tika nosūtītas, pēc tam precizētas, nosūtītas atkārtoti un saņemtas Latvijas institūcijās, un līdz ar to Regulas 2017/1954 3.panta otrajā daļā minētais termiņš pagāja 2020.gada 30.jūnijā.  Tā kā atbilstoši Regulas 2017/1954 2.pantā noteiktajam iepriekšējā parauga uzturēšanās atļaujas varēja izdot ne ilgāk kā sešus mēnešus pēc 2020.gada 30. jūnija, līdz ar to Eiropas Savienības vienotā parauga uzturēšanās atļaujas, kas atbilst Regulā 2017/1954 noteiktajam, jāuzsāk izsniegt 2020.gada decembrī.  Atbilstoši Eiropas Parlamenta un Padomes 2019.gada 20.jūnija Regulas Nr. 2019/1157/ES par Savienības pilsoņu personas apliecību un Savienības pilsoņiem un viņu ģimenes locekļiem, kuri izmanto tiesības brīvi pārvietoties, izsniegto uzturēšanās dokumentu drošības uzlabošanu (turpmāk - Regula 2019/1157) 7.pantam, izsniedzot uzturēšanās atļaujas Savienības pilsoņu ģimenes locekļiem, kas nav nevienas dalībvalsts valstspiederīgie, dalībvalstis izmanto to pašu formu, kas noteikta Regulā 1030/2002, kas grozīta ar Regulu (ES) 2017/1954 un īstenota ar Īstenošanas lēmumu C(2018) 7767. Regulas 2019/1157 7.panta otrajā daļā noteikts, ka atļaujas nosaukums ir attiecīgi “Uzturēšanās atļauja” vai “Pastāvīgās uzturēšanās atļauja”, līdz ar to projektā paredzēts ietvert attēlus, kas atspoguļo abus šos nosaukumus.  Tā kā personas apliecību paraugu attēli ir ietverti šo noteikumu 10.pielikumā un lai nacionālajā tiesību aktā ietvertie attēli būtu atbilstoši Regulas 2019/1157 prasībām, ar grozījumiem Ministru kabineta 2012.gada 21.februāra noteikumos Nr.134 „Personu apliecinošu dokumentu noteikumi” paredzēts aktualizēt Latvijā izdoto uzturēšanās atļauju paraugus. |
| 3. | Projekta izstrādē iesaistītās institūcijas un publiskas personas kapitālsabiedrības | Pilsonības un migrācijas lietu pārvalde. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kuras saņem uzturēšanās atļauju, kas ir trešās valsts pilsoņa personas apliecība, ko izsniedz saskaņā ar migrāciju regulējošiem tiesību aktiem. |
| 2. | Tiesiskā regulējuma ietekme uz tautsaimniecību un administratīvo slogu | Administratīvās procedūras attiecībā uz uzturēšanās atļaujas izsniegšanu nemainās.  Administratīvais slogs nepalielinās. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |
|  | | |
| **III. Tiesību akta projekta ietekme uz valsts budžetu un pašvaldību budžetiem** | | |
| Projekts šo jomu neskar. | | |
|  | | |
| **IV. Tiesību akta projekta ietekme uz spēkā esošo tiesību normu sistēmu** | | |
| Projekts šo jomu neskar. | | |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Tiek īstenotas šādas Eiropas Savienības regulas prasības:   1. Eiropas Parlamenta un Padomes regula (ES) 2017/1954 (2017.gada 25.oktobris), ar kuru groza Padomes Regulu (EK) Nr. 1030/2002, ar ko nosaka vienotu uzturēšanās atļauju formu trešo valstu pilsoņiem (turpmāk - Regula 2017/1954); 2. Eiropas Parlamenta un Padomes regula (EK) Nr. 1030/2002, ar ko nosaka vienotu uzturēšanās atļauju formu trešo valstu pilsoņiem (turpmāk - Regula 1030/2020); 3. Eiropas Parlamenta un Padomes 2019.gada 20.jūnija Regulas Nr. 2019/1157/ES par Savienības pilsoņu personas apliecību un Savienības pilsoņiem un viņu ģimenes locekļiem, kuri izmanto tiesības brīvi pārvietoties, izsniegto uzturēšanās dokumentu drošības uzlabošanu (turpmāk – Regula 2019/1157) 7.panta pirmā un otrā daļa.   Regulas 2017/1954 prasības Latvijai jāsāk īstenot 2020.gada decembrī. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |
| --- | --- | --- | --- |
| **1.tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | 1. Eiropas Parlamenta un Padomes regula (ES) 2017/1954 (2017.gada 25.oktobris), ar kuru groza Padomes Regulu (EK) Nr. 1030/2002, ar ko nosaka vienotu uzturēšanās atļauju formu trešo valstu pilsoņiem (turpmāk - Regula 2017/1954); 2. Eiropas Parlamenta un Padomes regula (EK) Nr. 1030/2002, ar ko nosaka vienotu uzturēšanās atļauju formu trešo valstu pilsoņiem (turpmāk - Regula 1030/2020); 3. Eiropas Parlamenta un Padomes 2019.gada 20.jūnija Regula Nr. 2019/1157/ES par Savienības pilsoņu personas apliecību un Savienības pilsoņiem un viņu ģimenes locekļiem, kuri izmanto tiesības brīvi pārvietoties, izsniegto uzturēšanās dokumentu drošības uzlabošanu. | | |
|  | | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, - sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, - norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas 2017/1954 visi panti un pielikums, ar ko aizstāj Regulas 1030/2002 pielikumā ietverto uzturēšanās atļaujas aprakstu.  Regulas 2019/1157 7.panta pirmā un otrā daļa. | Projekta 1.punktā paredzēts, ka Noteikumi tiek papildināti ar atsauci uz regulu 1030/2002;  Projekta 2.punktā paredzēts, ka 10.pielikumā ietvertais uzturēšanās atļaujas paraugs ir atbilstošs Regulas 2017/1954 pielikumā noteiktajam.  Atbilstoši Regulas 2019/1157 7.panta pirmajā un otrajā daļā noteiktajam projektā ietverti uzturēšanās atļaujas paraugi, kas satur nosaukumus “Uzturēšanās atļauja” un “Pastāvīgās uzturēšanās atļauja” | Regulas normas tiek ieviestas pilnībā.  Institūcija, kas atbildīga par saistību izpildi, atbilstoši Personu apliecinošu dokumentu likuma  5.panta sestajā daļā noteiktajam, ka personas apliecības, [..], izsniedz Pilsonības un migrācijas lietu pārvalde, ir Pilsonības un migrācijas lietu pārvalde. | Projekts neparedz stingrākas prasības nekā noteikts Regulā 1030/2002 un Regulā 2017/1954 |
|  |  |  |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.  Kādēļ? | Regulas 2017/1954 pielikuma 12.punktā paredzēts, ka dalībvalstis uzturēšanās atļaujās var ierakstīt ziņas un piezīmes lietošanai savā valstī, tostarp piezīmes, kas attiecas uz atļauju strādāt vai neierobežotu uzturēšanās atļaujas derīguma termiņu. Noteikumu 10.pielikumā ietvertajā uzturēšanās atļaujas paraugā netiek detalizēti atspoguļots piezīmju lauku saturs, kas tiek regulēts migrācijas jomu regulējošos tiesību aktos.  Regulas 2017/1954 pielikuma 16.3.punktā paredzēts fakultatīvs lauks informācijai saistībā ar kartes izgatavošanu. Projektā paredzēts, ka Latvijā izdotajās uzturēšanās atļaujās fakultatīvajā laukā tiek ietverts divdimensiju kods, kas satur informāciju par kartes sagatavi, kas nepieciešama sagatavju personalizācijas procesa un uzturēšanās atļaujas izsniegšanas procesa nodrošināšanai. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar | | |
| Cita informācija | Ar Projektu šīs sadaļas 1.punktā minētās Regulas 2017/1954 pielikumā esošās prasības tiek ieviestas pilnībā.  Regulās iekļautās normas attiecas uz vienotu personu apliecinošu dokumentu – uzturēšanās atļauju formu un tajās iekļaujamās informācijas apjomu, kas, savukārt, tiek noteikts projektā. | | |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pilsonības un migrācijas lietu pārvalde. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildus cilvēkresursi nav nepieciešami. |
| 3. | Cita informācija | Nav. |

Iekšlietu ministrs S. Ģirģens

Vīza:

valsts sekretārs D. Trofimovs

*D.Kupče, 67219543*

*dace.kupce@pmlp.gov.lv*